བསྟུད་མར་ཉིན་འགའི་རིང་ལ།མཚོ་སྔོན་ཞིང་ཆེན་དུ་མྱུར་དུ་ཏང་གི་ཚོགས་ཆེན་བཅུ་དགུ་པའི་དགོངས་དོན་སློབ་སྦྱོང་བྱེད་པའི་ཚ་རླབས་འཕྱུར།རྒྱ་ཆེའི་ལས་བྱེད་པ་དང་མང་ཚོགས་ཀྱིས་མཐའ་གཅིག་ཏུ།ཚོགས་ཆེན་བཅུ་དགུ་པའི་སྙན་ཞུའི་ནང་བཏོན་པའི་བསམ་བློ་གསར་བ་དང་ཐག་གཅོད་གསར་བ།དམིགས་འབེན་གསར་བ།བྱེད་ཐབས་གསར་བར་སློབ་སྦྱོང་དང་རྒྱུས་ལོན་གཏིང་ཟབ་བྱས་པ་བརྒྱུད་དེ།བསམ་བློ་དང་འགུལ་སྐྱོད་གཉིས་ཚོགས་ཆེན་བཅུ་དགུ་པའི་དགོངས་དོན་སྟེང་གཅིག་གྱུར་བྱེད་པ་དང་།ཡིད་ཆེས་ཇེ་བརྟན་དུ་གཏོང་བ་དང་།དམ་འཛིན་དངོས་གཉེར་བྱེད་པ།ངེས་པར་དུ་ཚོགས་ཆེན་བཅུ་དགུ་པའི་སྟེང་གཏན་ཁེལ་བྱས་པའི་རླབས་ཆེན་གྱི་དམིགས་འབེན་ལྟར་སེམས་ཤུགས་གཅིག་སྒྲིལ་གྱིས་ལས་སྒྲུབ་ལས་སྐྲུན་བྱེད་པ།སྙིང་སྟོབས་ཆེན་པོ་དང་བྱ་བའི་གྲུབ་འབྲས་བཟང་བོས་ཁྱོན་ཡོངས་ནས་འབྱོར་འབྲིང་སྤྱི་ཚོགས་འགྲུབ་པར་བྱེད་པའི་རྒྱལ་ཁ་ཕུ་ཐག་ཆོད་པ་ལེན་པའི་ཐད་བྱས་རྗེས་བཞག་སྟེ།ཀྲུང་ཧྭ་མི་རིགས་རླབས་ཆེན་བསྐྱར་དར་གྱི་ཀྲུང་གོའི་ཕུགས་འདུན་གྱི་མཚོ་སྔོན་གྱི་ལེའུ་གསར་བ་མངོན་འགྱུར་བྱེད་པར་འབད་བརྩོན་ལྷོད་མེད་བྱེད་དགོས་ཟེར།